
ΚΟΠΗ ΒΑΣΙΛΟΠΙΤΑΣ

Μέσα σε οικογενειακό κλίμα πραγματοποιήθηκε το Σάββατο 27/1/2024 στο ξενοδοχείο Λύγκος η κοπή της βασιλόπιτας των ΣΑΡΙΣΩΝ.

Παρόντες ήταν τα μέλη του Δ.Σ. του συλλόγου, αθλητές, προπονητές και γονείς των παιδιών. Την εκδήλωση τίμησαν με την παρουσία τους ο εκπρόσωπος του Αντιπεριφερειάρχη Φλώρινας κ. Βασίλειος Άμπας, η Αντιδήμαρχος του Δήμου Φλώρινας κ. Σοφία Φουδούλη, η Πρόεδρος της Τοπικής Κοινότητας Φλώρινας κ. Χριστιάνα Τσουμίτα και ο Πρόεδρος του Δημοτικού Συμβουλίου του Δήμου Φλώρινας κ. Κωνσταντίνος Μαραγκός, οι οποίοι απύθυναν χαιρετισμό.

Το κλίμα της εκδήλωσης ήταν πολύ ευχάριστο και όλοι απόλαυσαν ένα ευχάριστο απόγευμα. Ο Πρόεδρος κ. Λυγούρας Γιώργος απηύθυνε τις ευχές του Δ.Σ. προς τους γονείς και τους αθλητές για μία επιτυχημένη χρονιά. Ο τυχερός της βασιλόπιτας ήταν ο αθλητής της ομάδας Ζήσης Πανάς..
Το Δ.Σ. των ΣΑΡΙΣΩΝ εύχεται σε όλους μικρούς και μεγάλους για το 2024 υγεία και προσωπική και οικογενειακή ευτυχία. 
